Rəhmətlik Məmmədxan müəllim biz hüquq fakültəsinə daxil olanda deyirdi ki, hamınız tapança eşqinə gəlmisiniz. Bu millət hüquq fakültəsinə tapança eşqinə gedəcək, ya prokuror olacaq, ya da polis. Əgər hiss etsə ki, vəkillik institutu daha geniş məfhum təşkil edir, onda vəziyyət tamamilə dəyişəcək. Bunu süni şəkildə yaratmaq mümkün deyil. Açıq danışaq, bu gün vəkilliyə o şəxslər gedir ki, ya rüşvət üstündə prokurorluqdan qovulub, ya da məhkəmədə tutulub. İndi bu işlə məşğul olur. Az sayda vəkil tapmaq olar ki, doğrudan da, bu sahədə kifayət qədər təcrübəyə malikdir. Çünki vəkil hakimdən də, prokurordan da savadlı olmalıdır, qanunları daha yaxşı bilməlidir, belə deyək, müttəhimi layiqincə təmsil etməlidir. Belə olan təqdirdə elə hakim işləyər. Niyə gedib vəkil işləyir? Ona görə də bu sahəyə insanlar getmirlər. Gələcəkdə bu sahənin təminatları artdıqca, indi qəbul etdiy-imiz qanunlar nizama düşdükcə kitab mağazaları kimi vəkillik institutunun nüfuzu da artacaqdır. Təşəkkür edirəm.